Thela põrgatas mulle ühe meemipalli, millele tuleks kenasti vastata. Üldiselt mulle ei meeldi väga need "ei" küsimused. Meelsamini räägiksin sellest, mida mulle meeldiks teha. Ja need küsimused on tõenäoliselt mõeldud rohkem noorematele inimestele.  Aga kohusetundliku inimesena.....    1. Kirjuta 4 tegevust, mida sa iialgi ei teeks  - ei tapaks, kuigi ei tea, pere kaitseks ehk  - ei varastaks  - ei hülgaks oma lapsi  - ei petaks oma meest  - ei tarvitaks narkootikume    2. Kus sa mitte iialgi ei tahaks elada?  enam ei elaks kindlasti linnas ega mitte üheski teises tiheasustusalas    3.Mida sa iialgi ei sööks?  - inimliha  - kala, sest ma ei talu kalavalku  - silmi ja sabasid  - elusloomi  - riknenud toitu    4. Kellena sa iialgi ei töötaks?  olen alati olnud juhtkonnas või ülemus, ilmselt oleksin ma väga halb alluv. Veel ei töötaks koristajana, nõudepesijana, kokana, aiatöölisena - aga, et neid töid tuleb igapäevaselt teha, siis ei saagi öelda "iialgi". Üldiselt - iga hästi tehtud töö on lugupidamist väärt.    5. Millist riideeset sa iialgi ei kannaks?  miniseelikut, nabapluusi, neete ja muid sellelaadseid hullusi    6. Kellega sa  mingil juhul ei tahaks tuttavaks saada?  Olen eluaeg töötanud inimestega. Seetõttu huvitabki mind kõige rohkem inimene ise - looming ja loovus, mõttemudelid, käitumis-ja suhtlemismallid, hoiakud, väärtushinnagud, ka igasugu hälbed. Seega- niisugust inimest ei ole.    7. Kus sa mitte iialgi ei seksiks  Avalikus kohas teiste silme all    8. Millist situatsiooni sa enam iialgi ei tahaks üle elada?  Tänavust sünkmusta aastat, kus ootamatult pidin igaveseks hüvasti jätma väga  lühikeste vaheaegade järel kolme mulle väga olulise ja kalli ja ühe veidi kaugema inimesega.    Et mul blogituttavaid eriti ju peale selle kitsa ringi ei ole ja nagu ma aru saan, on paljud juba ka sellesse haaratud, siis paluksin samadele küsimustele vastata ka Trummil, Koduperenaisel ja Deial.